turjo4nis/wikipedia-bn-dump-20250701 huggingface dataset:
সমীরা রেড্ডি

সামিরা রেড্ডি (জন্ম ১৪ ডিসেম্বর ১৯৮০) একজন ভারতীয় অভিনেত্রী যিনি সাধারণত তেলুগু এবং বলিউড চলচ্চিত্রে অভিনয় করেন। এছাড়া তাকে বাংলা চলচ্চিত্র, তেলুগু চলচ্চিত্র, মালায়ালাম চলচ্চিত্র এবং কন্নড় চলচ্চিত্রে অভিনয় করতে দেখা যায়। এছাড়া তিনি ভারানাম আয়্যিরাম, বেদী এবং ভেত্তাই সহ কিছু তামিল চলচ্চিত্রে অভিনয় করেছেন।

শৈশব
সামিরা ১৪ ডিসেম্বর ১৯৮০ সালে অন্ধ্র প্রদেশের রাজামুন্দ্রিতে জন্মগ্রহণ করেন। তার বাবা চিন্তা পলী (সি.পি.) রেড্ডি, একজন ব্যবসায়ী, তার মা নক্ষত্র রেড্ডি, একজন গৌদ সরস্বত ব্রাহ্মণ, যাকে মাধ্যমে তার কন্যা নিকির নামে পরিচিত, একজন মাইক্রোবায়োলজিস্ট এবং একটি বেসরকারী সংস্থায় কর্মরত। তার দুই বোন, মেঘনা রেড্ডি, একজন প্রাক্তন ভিজে এবং সুপারমডেল, এবং সুষমা রেড্ডি, একজন বলিউড অভিনেত্রী এবং মডেল, উভয়ই তার বড়। তিনি মুম্বাইয়ের মাহিমে অবস্থিত বোম্বে স্কটিশ বিদ্যালয়ে প্রাথমিক এবং স্নাতক সম্পন্ন করেন সিদেনহাম কলেজ থেকে।

সামিরা নিজের সম্পর্কে বলেন, "Tomboy" এবং "the ugly duckling in the family", "I was plump, had glasses and my glam quotient was rather low till I was 19"।

কর্মজীবন

সামিরাকে প্রথম দেখা যায় ১৯৯৬ সালে পঙ্কজ উদাসের গজল "অর আহিস্তা" এর ভিডিওতে, যখন তিনি তার স্নাতক সম্পন্ন করেন। তিনি বলিউড চলচ্চিত্রে সবার নজর কাড়েন মেনে দিল তুজকো দিয়া (২০০২) সিনেমাতে অভিনয়ের মাধ্যমে। ২০০৪ সালে তিনি মসাফির  সিনেমায় অভিনয় করেন।

রেড্ডিকে তামিল চলচ্চিত্রে দেখা যায় গৌতম মেমন পরিচালিত ভারানাম আয়্যিরাম সিনেমায়, সুরিয়া শিবকুমারের বিপরীতে। ব্লকবাস্টার হিট হয়। রেড্ডির আত্মবিশ্বাসী অভিনয়ের ফলে তিনি সমালোচকদের কাছে প্রসংশিত হন।

তিনি গৌতম মেননের দুইটি সিনেমা ইয়োহান আধ্যায়্যাম এবং ধ্রুব নাটচাথিরাম তে অভিনয়ের জন্যে চুক্তিবদ্ধ হন, কিন্তু সিনেমা দুইটি শেষ পর্যন্ত ছেড়ে দেন।

অন্যান্য কার্যকলাপ
রেড্ডি ২০১২ সালে অনুষ্ঠিত মিস শ্রীলঙ্কা অনলাইন প্রতিযোগিতার বিচারক হিসেবে কাজ করেন।

ব্যক্তিগত জীবন
রেড্ডি আমেরিকান টক শো কুইন অপরাহ উইনফ্রের অনেক বড় ভক্ত। তিনি পরমেশ্বর গোদরেজ কর্তৃক আয়োজিত অপরাহ উইনফ্রের সম্মানে স্বাগত অনুষ্ঠানে তিনি তার সাথে দেখা করেন। একজন টেলিভিশন তারকা হিসেবে তিনি সামিরা শাড়ি পড়া দেখে অনুপ্রাণিত হন, সামিরা তাকে ভারত থেকে যাওয়ার পূর্বে একই শাড়ি উপহার দেন। সামিরা ২০১৪ সালের ২১ জানুয়ারি অক্ষয় ভাদ্রেকে বিয়ে করেন। তাদের বিয়ের অনুষ্ঠান মহারাষ্ট্রের ঐতিহ্য ও সংস্কৃতিতে সম্পন্ন হয়।

চলচ্চিত্র

তথ্যসূত্র

বহিঃসংযোগ

 

১৯৮৩-এ জন্ম
জীবিত ব্যক্তি
ভারতীয় অভিনেত্রী
তামিল চলচ্চিত্র অভিনেত্রী‎
হিন্দি চলচ্চিত্র অভিনেত্রী
কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী‎
মালয়ালম চলচ্চিত্র অভিনেত্রী
বাংলা চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
অন্ধ্র প্রদেশের ব্যক্তিত্ব
১৯৭৮-এ জন্ম
মুম্বইয়ের অভিনেত্রী
তেলুগু অভিনেত্রী
পারডু বিশ্ববিদ্যালয়

পারডু বিশ্ববিদ্যালয় ইন্ডিয়ানা অঙ্গরাজ্যের একটি বিশ্ববিদ্যালয়। ১৮৬৯ সালের ৬ মে এটি প্রতিষ্ঠিত হয়।

ইতিহাস

ক্যাম্পাস

অ্যাকাডেমিকস

ডিগ্রি প্রোগ্রামসমূহ

প্রশাসন

গবেষণা

র‍্যংকিং

বিখ্যাত শিক্ষার্থী 
 বেন রয় মোটেলসন, পদার্থবিজ্ঞানে নোবেল পুরস্কার ১৯৭৫
 এডওয়ার্ড মিল্‌স পারসেল, পদার্থবিজ্ঞানে নোবেল পুরস্কার ১৯৫২, ওয়েরস্টেড মেডেল (১৯৬৭), ন্যাশনাল মেডেল অব সায়েন্স (১৯৭৯), ম্যাক্স ডেলব্রুক প্রাইজ (১৯৮৪)
 অ্যান্ড্রু প্যাট্রিক সেইজ, আইইইই সাইমন রামো মেডেল ২০০০
 এডমুন্ড ও শোয়েইটজার, আইইইই মেডেল ইন পাওয়ার ইঞ্জিনিয়ারিং 
 ড. আব্দুর রাজ্জাক (টাঙ্গাইলের রাজনীতিবিদ) গণপ্রজাতন্ত্রী বাংলাদেশ সরকারের সাবেক কৃষি মন্ত্রী

বিখ্যাত শিক্ষক 
 হারবার্ট সি. ব্রাউন, রসায়নে নোবেল পুরস্কার ১৯৭৯, ন্যাশনাল মেডেল অব সায়েন্স (১৯৬৯), এলিয়ট ক্রেসন মেডেল (১৯৭৮), প্রিস্টলি মেডেল (১৯৮১), পার্কিন মেডেল (১৯৮২), ন্যাশনাল অ্যাকাডেমি অব সায়েন্সেস অ্যাওয়ার্ড ইন কেমিক্যাল সায়েন্সেস (১৯৮৭)
 এই-ইচি নেগিশি, রসায়নে নোবেল পুরস্কার ২০১০
 জুলিয়ান শুইঙার, পদার্থবিজ্ঞানে নোবেল পুরস্কার ১৯৬৫, আলবার্ট আইনস্টাইন অ্যাওয়ার্ড (১৯৫১), ন্যাশনাল মেডেল অব সায়েন্স (১৯৬৪)
 রাকেশ আগারওয়াল, ন্যাশনাল মেডেল অব টেকনোলজি অ্যান্ড ইনোভেশন ২০১০
 টমাস হুয়াং, আইইইই জ্যাক এস কিলবি সিগনাল প্রসেসিং মেডেল ২০০১
 লেসলি আলেক্সান্ডার গেডস, আইইইই ইঞ্জিনিয়ারিং ইন মেডিসিন অ্যান্ড বায়োলজি সসাইটি ক্যারিয়ার অ্যাচিভমেন্ট অ্যাওয়ার্ড, ১৯৮৬, আউটস্ট্যান্ডিং এডুকেটর অ্যাওয়ার্ড, আমেরিকান সসাইটি ফর ইঞ্জিনিয়ারিং এডুকেশন (১৯৮৯), আইইইই এডিসন মেডেল, ১৯৯৪, ন্যাশনাল মেডেল অব টেকনোলজি অ্যান্ড ইনোভেশন, ২০০৬

তথ্যসূত্র 

মার্কিন বিশ্ববিদ্যালয়
মার্কিন যুক্তরাষ্ট্রের বিশ্ববিদ্যালয়
১৮৬৯-এ প্রতিষ্ঠিত শিক্ষাপ্রতিষ্ঠান
১৮৬৯-এ প্রতিষ্ঠিত বিশ্ববিদ্যালয় ও কলেজ
নাসির আজিজ

নাসির আজিজ (; জন্ম: ১৬ জুন; ১৯৮৬) হলেন একজন সংযুক্ত আরব আমিরাত ক্রিকেট দলের প্রথম-শ্রেণীর ক্রিকেটার। তিনি একজন ডানহাতি ব্যাটসম্যান এবং অফ ব্রেক বোলার হিসেবে খেলে থাকেন। সম্প্রতি তিনি ২০১৪ আইসিসি বিশ্ব টুয়েন্টি২০ ক্রিকেট প্রতিযোগিতায় সংযুক্ত আরব আমিরাত জাতীয় ক্রিকেট দল অন্যতম একজন খেলোয়াড়ের তালিকায় রয়েছেন।

খেলোয়াড়ী জীবন
নাসির ২০১৩ সালের ১ আগস্ট কানাডা জাতীয় ক্রিকেট দলের বিরুদ্ধে প্রথম শ্রেণীর ক্রিকেটে আত্মপ্রকাশ করেন। এছাড়াও এর আগে তিনি লিস্ট এ ক্রিকেটে বারমুদা দলের বিরুদ্ধে অভিষিক্ত হয়েছিলেন।

তথ্যসূত্র

বহিঃসংযোগ 
 
 

আমিরাতি ক্রিকেটার
১৯৮৬-এ জন্ম
জীবিত ব্যক্তি
২০১৫ ক্রিকেট বিশ্বকাপের ক্রিকেটার
করাচি থেকে আগত ক্রিকেটার‎
সংযুক্ত আরব আমিরাতের একদিনের আন্তর্জাতিক ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
টম কুপার

টম লেক্সলে উইলিয়াম কুপার (জন্ম: ২৬ নভেম্বর, ১৯৮৬) অস্ট্রেলিয়ায় জন্মগ্রহণকারী নেদারল্যান্ডসের ক্রিকেটার। নেদারল্যান্ডস ক্রিকেট দলের অন্যতম ব্যাটসম্যান কুপার মূলতঃ মাঝারি সারির ব্যাটসম্যান হিসেবে পরিচিত। তিনি কুপস ডাকনামে পরিচিত। ডানহাতে ব্যাটিংয়ের পাশাপাশি ডানহাতে অফ-স্পিন বোলিং করে থাকেন। এছাড়াও তিনি সাউথ অস্ট্রেলিয়ান রেডব্যাকস দলের হয়ে খেলছেন। অস্ট্রেলিয়া অনূর্ধ্ব-১৯ ক্রিকেট দলেরও প্রতিনিধিত্ব করছেন টম কুপার।

প্রারম্ভিক জীবন 
শেফিল্ড শীল্ডে দক্ষিণ অস্ট্রেলিয়ার পক্ষ হয়ে সর্বপ্রথম খেলতে নামেন। অ্যাডিলেড ওভালে অনুষ্ঠিত খেলায় পশ্চিম অস্ট্রেলিয়ার বিপক্ষে একমাত্র ইনিংসে তিনি মাত্র ১০ রান সংগ্রহ করেছিলেন। এরপর তার একদিনের খেলায় অভিষেক ঘটে দক্ষিণ অস্ট্রেলিয়ার পক্ষে পশ্চিম অস্ট্রেলিয়ার বিপক্ষে। অ্যাডিলেড ওভালে অনুষ্ঠিত ফোর্ড র‌্যাঞ্জার কাপে তিনি ৬৭ খেলায় ৫৩ রান সংগ্রহ করেন। চতুর্থ একদিনের খেলায় নিউ সাউথ ওয়েলস ক্লাবের বিপক্ষে ১০৮ বলে করা ১০১ রানের চমকপ্রদ সেঞ্চুরি করেন। ডাচ নিউ গায়ানায় কুপারের মায়ের জন্ম। তাই তিনি নেদারল্যান্ডস ক্রিকেট দলে খেলার জন্য যোগ্যতা অর্জন করেছিলেন।

খেলোয়াড়ী জীবন 
ইংল্যান্ডে অনুষ্ঠিত ২০১০ সালে ক্লাইডেসডেল ব্যাংক ৪০ প্রতিযোগিতায় নেদারল্যান্ডসের পক্ষে একদিনের আন্তর্জাতিকে তার অভিষেক ঘটে। রটেরড্যামে অনুষ্ঠিত খেলায় স্কটল্যান্ড দলের বিপক্ষে তার অপরাজিত ৮০ রানর কল্যাণে নেদারল্যান্ডস দল ৬ উইকেটে জয়লাভ করেছিল। প্রথম ক্রিকেটার হিসেবে তিনি তার প্রথম তিনটি একদিনের আন্তর্জাতিকে পরপর অর্ধ-শতক করেন। পরের খেলায় তিনি স্কটল্যান্ডের বিপক্ষে ৮৭ ও কেনিয়ার বিপক্ষে ৬৭ রান সংগ্রহ করেন। কিন্তু কানাডার বিপক্ষে ৩৯ রান করায় অল্পের জন্য ধারাবাহিকভাবে চার অর্ধ-শতক করার গৌরব থেকে বঞ্চিত হন। এরপর তিনি ২০১০/১১ মৌসুমে দক্ষিণ অস্ট্রেলিয়ার পক্ষে খেলার জন্য চুক্তিতে আবদ্ধ হন।

তথ্যসূত্র

আরও দেখুন 
 পিটার বোরেন
 ২০১৪ আইসিসি বিশ্ব টুয়েন্টি২০
 নেদারল্যান্ডস জাতীয় ক্রিকেট দল
 বাংলাদেশ ও নেদারল্যান্ডসের মধ্যকার একদিনের আন্তর্জাতিক ক্রিকেট ম্যাচের তালিকা

বহিঃসংযোগ 

ওলন্দাজ ক্রিকেটার
১৯৮৬-এ জন্ম
জীবিত ব্যক্তি
অস্ট্রেলীয় ক্রিকেটার
নেদারল্যান্ডসের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
নেদারল্যান্ডসের টুয়েন্টি২০ আন্তর্জাতিক ক্রিকেটার
দক্ষিণ অস্ট্রেলিয়ার ক্রিকেটার
মেলবোর্ন রেনেগেডসের ক্রিকেটার
নিউ সাউথ ওয়েলসের ক্রিকেটার
অ্যাডিলেড স্ট্রাইকার্সের ক্রিকেটার
সমারসেটের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
ব্রিসবেন হিটের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
অমিত হাসান

অমিত হাসান (জন্ম: ৯ সেপ্টেম্বর ১৯৬৮) একজন বাংলাদেশী অভিনেতা ও প্রযোজক। ১৯৯০ সালে ছটকু আহমেদ পরিচালিত চেতনা ছবিতে অভিনয়ের মধ্যদিয়ে চলচ্চিত্রে অভিষেক ঘটে। একক নায়ক হিসেবে মনোয়ার খোকনের জ্যোতি ছবি দিয়ে শুরু হয় তার সফলতা। ২০১২ সালে ভালোবাসার রঙ ছবির মাধ্যমে তিনি খলনায়ক চরিত্রে অভিনয় শুরু করেন। তিনি শতাধিক টিভি নাটকেও অভিনয় করেছেন।

তিনি ২০১৫ থেকে ২০১৬ সাল পর্যন্ত বাংলাদেশ চলচ্চিত্র শিল্পী সমিতির সাধারণ সম্পাদকের দায়িত্ব পালন করেন। ২০১৭ সালে পুনরায় নির্বাচন করেন কিন্তু মিশা-জায়েদ পরিষদের কাছে হেরে যান।

প্রারম্ভিক জীবন 
হাসান ১৯৬৮ সালের ৯ সেপ্টেম্বর টাঙ্গাইল জেলার মির্জাপুর থানার অন্তর্গত বানিয়ারা গ্রামে জন্মগ্রহণ করেন। তার প্রকৃত নাম খন্দকার সাইফুর রহমান। তার মায়ের নাম মালিহা রহমান। কলেজে পড়াকালীন তার এক বান্ধবী তার 'অমিত হাসান' নাম দেন।

কর্মজীবন 
১৯৮৬ সালে 'নতুন মুখের সন্ধানে' প্রতিযোগিতার মাধ্যমে তিনি বাংলাদেশের চলচ্চিত্রে সম্পৃক্ত হন। ১৯৯০ সালে মুক্তি পায় তার অভিনীত প্রথম চলচ্চিত্র চেতনা। ছবিটি পরিচালনা করেন ছটকু আহমেদ। একক নায়ক হিসেবে তিনি প্রথম অভিনয় করেন মনোয়ার খোকনের জ্যোতি চলচ্চিত্রে। এই দশকে তিনি শেষ ঠিকানা, জিদ্দী, আবিদ হাসান বাদলের বিদ্রোহী প্রেমিক (১৯৯৬) ও তুমি শুধু তুমি (১৯৯৭), রাজ্জাকের বাবা কেন চাকর (১৯৯৭), শিল্পী চক্রবর্তীর রঙিন উজান ভাটি (১৯৯৭), মোতালেব হোসেনের ভালবাসার ঘর (১৯৯৮) চলচ্চিত্রে অভিনয় করেন।

২০০৮ সালে হাসান প্রযোজকের খাতায় নাম লেখান এবং টেলিভিউ নামে একটি প্রযোজনা সংস্থা চালু করেন। এই সংস্থা থেকে প্রযোজিত প্রথম চলচ্চিত্র কে আপন কে পর। শাহীন-সুমন পরিচালিত চলচ্চিত্রটি ২০১১ সালে মুক্তি পায়। এতে তিনি নিজেই প্রধান চরিত্রে অভিনয় করেন এবং তার বিপরীতে ছিলেন অপু বিশ্বাস। এছাড়া ছবিতে আরও অভিনয় করেন আলমগীর, ববিতা, মিজু আহমেদ, মিশা সওদাগর প্রমুখ। আলমগীর ও ববিতা এই ছবিতে অভিনয়ের জন্য শ্রেষ্ঠ পার্শ্ব অভিনেতা ও অভিনেত্রী বিভাগে জাতীয় চলচ্চিত্র পুরস্কার লাভ করেন।

২০১২ সালে তিনি শাহীন-সুমন পরিচালিত ভালোবাসার রঙ ছবিতে প্রথমবারের মত খল চরিত্রে অভিনয় করেন। এই ছবিতে তুফান চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে বাচসাস পুরস্কার লাভ করেন। ২০১৫ সালের ঈদুল ফিতরে মুক্তি পায় তার অভিনীত ওয়াজেদ আলী সুমনের রক্ত ও শামীম আহমেদ রনির বসগিরি। ২০১৬ সালের শুরুতে মুক্তি পায় শফিক আচার্য্য পরিচালিত ভৌতিক চলচ্চিত্র মায়াবিনী। এতে তিনি মায়া চরিত্রে অভিনয় করেন। এই বছর ঈদুল ফিতরে মুক্তি পায় তার অভিনীত নবাব, বস ২ ও রাজনীতি। বাবা যাদব পরিচালিত বস ২ ছবিতে তাকে প্রথম কলকাতার অভিনেতা জিতের সাথে অভিনয় করতে দেখা যায়। এই ছবিতে তিনি বাংলাদেশী ব্যবসায়ী প্রিন্স শাহনেওয়াজ চরিত্রে অভিনয় করেন।

চলচ্চিত্রের তালিকা

১৯৯০-২০০৪

২০০৫-২০১০

২০১১-বর্তমান

পুরস্কার 
 বিজয়ী: শ্রেষ্ঠ পার্শ্ব অভিনেতার জন্য বাচসাস পুরস্কার - ভালোবাসার রঙ (২০১২)

তথ্যসূত্র

বহিঃসংযোগ 
 
 
 

১৯৬৮-এ জন্ম
জীবিত ব্যক্তি
বাংলা চলচ্চিত্র অভিনেতা
বাংলাদেশী চলচ্চিত্র অভিনেতা
বাংলাদেশী চলচ্চিত্র প্রযোজক
টাঙ্গাইল জেলার অভিনয়শিল্পী
বাংলাদেশ চলচ্চিত্র শিল্পী সমিতির নেতা
২১শ শতাব্দীর বাংলাদেশী অভিনেতা
চলচ্চিত্রে ফেলুদা

ফেলুদা ভারতীয় উপমহাদেশের একটি জনপ্রিয় চরিত্র। সত্যজিৎ রায় রচিত এই কাহিনীর উপর ভিত্তি করে ভারতে চলচ্চিত্র বা ধারাবাহিক নির্মিত হয়। গোয়েন্দা কাহিনীর উপর ভিত্তি করে নির্মিত এই সব চলচ্চিত্র ও ধারাবাহিকের তালিকা নিচে উল্লেখিত হলঃ

চরিত্রের ক্রমবিবর্তন

ফেলুদা

তোপসে

জটায়ু 
সর্বপ্রথম জটায়ু চরিত্রে অভিনয় করেন সন্তোষ দত্ত। এরপর থেকে সত্যজিৎ রায় নিজেই বইয়ে জটায়ুর স্কেচে সন্তোষ দত্তের মত করে আঁকতে শুরু করেন। এরপরে এই চরিত্রে অভিনয় করেন রবি ঘোষ। যত কাণ্ড কাঠমাণ্ডুতে কাহিনির ভিত্তিতে সন্দীপ রায় দুইবার টিভির জন্য ধারাবাহিক নির্মাণ করেছিলেন। প্রথমবার হিন্দি ভাষায় করা হয়েছিল, কিস্সা কাঠমাণ্ডু কা নামে। এখানে ফেলুদা চরিত্রে শশী কাপুর, তোপসে ও জটায়ু চরিত্রে যথাক্রমে অলঙ্কার যোশি এবং মোহান আগাসে অভিনয় করেন। সত্যজিৎ রায় নিজেই এর চিত্রনাট্য লিখেছিলেন। তবে ধারাবাহিকটি নেতিবাচকভাবে সমালোচিত হয়। পরবর্তীতে ডিডি বাংলার জন্য আবারও বাংলায় এই কাহিনির ভিত্তিতে ধারাবাহিক নির্মাণ করা হয়। সেখানে ফেলুদা চরিত্রে সব্যসাচী চক্রবর্তী, তোপসে চরিত্রে শাশ্বত চট্টোপাধ্যায় এবং জটায়ু চরিত্রে অনুপ কুমার অভিনয় করেন। জটায়ু চরিত্রে অনুপ কুমারকে পরিচালক নিজেই মানতে পারেননি। সন্দীপ বলেন, "...জটায়ু-সুলভ ব্যাপারটা ঠিক [উনার] আসছে না। দু-তিনটে বিষয় অনুপকুমারের সামনে প্রতিবন্ধক হিসেবে দাঁড়িয়ে গেছিল।...দীর্ঘদিন ধরে বাংলা ছবিতে কমেডিয়ানের কাজ করে করে ওঁর অভিনয়ে কতকগুলা 'টিপিক্যাল' ম্যানারিজম চলে এসেছিল। সেগুলোর থেকে উনি মুক্তি পাচ্ছিলেন না।" এরপরে বিভু ভট্টাচার্য্য দীর্ঘদিন জটায়ু চরিত্রে অভিনয় করেন। ফেলুদা ফেরত ওয়েব ধারাবাহিকে জটায়ু চরিত্রে অভিনয় করছেন অনির্বান সেনগুপ্ত।

চলচ্চিত্র

টেলিভিশনে চলচ্চিত্র

ওয়েব-টেলিভিশনে ফেলুদা

অ্যানিমেশন চলচ্চিত্র 
২০১০ সালে ডিকিউই প্রোডাকশনস "ফেলুদা:দ্য কাঠমান্ডু কেপার" নামের এক অ্যানিমেশন চলচ্চিত্র তৈরি করেন। এই সকল প্রকার স্বত্ব ডিজনি চ্যানেল ভারতের কাছে রয়েছে। অক্টোবরেই এর প্রিমিয়ার হয় এবং প্রায়শই টেলিভিশনে এর প্রচার হয়।

তথ্যচিত্র 
২০১৯ সালে ফেলুদার পঞ্চাশ বর্ষপূর্তি উপলক্ষ্যে সাগ্নিক চট্টোপাধ্যায় ফেলুদা (তথ্যচিত্র) নির্মাণ করেন। এতে অভিনয় করেছেন ফেলুদার ভূমিকায় অভিনয় করা সমস্ত অভিনেতা ও অন্যান্যরা, এদের মধ্যে রয়েছেন সৌমিত্র চট্টোপাধ্যায়, সব্যসাচী চক্রবর্তী, আবীর চট্টোপাধ্যায়, শাশ্বত চট্টোপাধ্যায় ও সত্যজিৎ পুত্র সন্দীপ রায়। ৭ জুন, ২০১৯ সালে এই তথ্যচিত্রটি প্রকাশ হয়।

তথ্যসূত্র

গ্রন্থপঞ্জী 
 

সত্যজিৎ রায়
ফেলুদা ধারাবাহিক
ভারতীয় গোয়েন্দা চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় উপন্যাস অবলম্বনে টেলিভিশন অনুষ্ঠান
কামরান শাহজাদ

কামরান শাহজাদ (); (জন্ম: ১৫ এপ্রিল; ১৯৮৪) হলেন একজন সংযুক্ত আরব আমিরাত দলের ক্রিকেটার।  তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে ভূমিকা পালন করে থাকেন। তবে তিনি হলেন মূলত একজন বোলার। বাংলাদেশে অনুষ্ঠিত ২০১৪ আইসিসি বিশ্ব টুয়েন্টি২০ ক্রিকেট প্রতিযোগীতার সংযুক্ত আরব আমিরাত জাতীয় ক্রিকেট দল এর জন্য খেলোয়াড়ের তালিকায় ছিলেন।

খেলোয়াড়ী জীবন 
কামরান শাহজাদ লিস্ট এ ক্রিকেটে ২০০১-০২ সিজনের সময়ে গুজরানওয়ালা দলের হয়ে অভিষেক ঘটে।

তথ্যসূত্র

বহিঃসংযোগ 
 
 

আমিরাতি ক্রিকেটার
১৯৮৪-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
গুজরানওয়ালা থেকে আগত ক্রিকেটার‎
১৯৮০-এ জন্ম
ইসলামাবাদ থেকে আগত ক্রিকেটার
সেবা-পর্যায়ের চুক্তি

সেবা-পর্যায়ের চুক্তি (ইংরেজিতেঃ Service-level agreement; সংক্ষেপে SLA) হচ্ছে একটি সেবা চুক্তির অংশ যেখানে সেবাকে আনুষ্ঠানিকভাবে সংজ্ঞায়িত করা হয়ে থাকে। বাস্তব ক্ষেত্রে, এসএলএ শব্দটিকে সাধারণত ডেলিভারি বা সমর্পণ (সেবার বা কার্য সম্পাদনের) সময় হিসেবে ব্যবহার করা হয়ে থাকে। উদাহরণ হিসেবে বলা যেতে পারে যে, কোন ইন্টারনেট সেবাদানকারী সংস্থা (আইএসপি) বা টেলিফোন কোম্পানি কোন ক্রেতা বা ভোক্তার সাথে চুক্তিবদ্ধ হওয়ার সময় তাদের চুক্তির পর্যায় বা লেভেল সংজ্ঞায়িত করা জন্য চুক্তির বিষয়বস্তুর আওতায় সেবা-পর্যায়ের চুক্তিকে তারা সাধারণ একটি বিষয় হিসেবে গন্য করবে। এইক্ষেত্রে সেবা-পর্যায়ের চুক্তির প্রযুক্তিগত সংজ্ঞা রয়েছে, যাকে ব্যর্থতাসমূহের মধ্যবর্তী সময়ের গড়, মেরামতের সময়ের গড় অথবা পুনঃপ্রাপ্তির সময়ের গড় হিসেবে আখ্যায়িত করা হয়। একটি সেবা-পর্যায়ের চুক্তিতে সাধারণত নিম্নলিখিত বিষয়বস্তু অন্তর্ভুক্ত থাকে -
 এসএলএ চুক্তির উদ্দেশ্য
 সেবার বর্ণনা
 সেবার সময়কাল
 যন্ত্রাদি ব্যবহারের জন্য স্থাপন করার সময়কাল
 অর্থ পরিশোধের শর্ত
 চুক্তি বাতিলের শর্ত
 আইনসঙ্গত বিষয়সমূহ যেমনঃ ওয়ারান্টি, ক্ষতিপূরণ এবং সীমাবদ্ধ দায়।

তথ্যসূত্র

বহিঃসংযোগ
 Service Level Agreement (SLA) S-Cube Knowledge Model

চুক্তি আইন
আউটসোর্সিং
বহিঃউৎসায়ন
সেবা বিনিময় শর্ত
মধুমতি (দ্ব্যর্থতা নিরসন)

মধুমতি বাংলাদেশের একটি নদী।

মধুমতি এছাড়াও উল্লেখ করতে পারে:

 মধুমতি (১৯৫৮-এর চলচ্চিত্র)
 মধুমতি (২০১১-এর চলচ্চিত্র)

অরও দেখুন
হারানো ধনসম্পদের তালিকা

এটি বর্তমানে হারিয়ে যাওয়া উল্লেখযোগ্য ধনসম্পদের একটি অসম্পূর্ণ তালিকা।

তথ্যসূত্র

হারানো ধনসম্পদ
গুপ্তধন
আইসিসি রেফারিদের সেরা তালিকা

এমিরেটস আইসিসি রেফারিদের সেরা তালিকায় সাবেক আন্তর্জাতিক ক্রিকেট খেলোয়াড়দেরকে অন্তর্ভুক্ত করা হয়। এ তালিকাটি আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। এ ব্যবস্থায় প্রতিটি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেট খেলায় ম্যাচ রেফারিকে খেলা পরিচালনার যাবতীয় দায়িত্বভার প্রদান করা হয়। এরফলে তিনি যাবতীয় আন্তর্জাতিক ক্রিকেট খেলায় নিয়ন্ত্রণভার গ্রহণ করেন ও আইসিসি প্রতিনিধি হিসেবে মাঠে প্রয়োজনীয় ভূমিকা নেন। আইসিসি কোড অব কন্ডাক্ট অনুযায়ী প্রয়োজনে জরিমানা ধার্য করেন। সাবেক আন্তর্জাতিক ক্রিকেটারদের নিযুক্তির ফলে তারা সঠিকমাত্রায় জরিমানা করে থাকেন। এছাড়াও তাঁরা আইসিসি কর্তৃক মনোনীত আম্পায়ারদের খেলা পরিচালনার বিষয়াদি পর্যালোচনাপূর্বক প্রতিটি খেলা শেষে আম্পায়ারদের বিষয়ে প্রতিবেদন দাখিল করেন।

বর্তমান সদস্য 
১৯ মার্চ, ২০১৪ তারিখ পর্যন্ত আইসিসি সেরা রেফারিদের তালিকায় নিম্নবর্ণিত সাবেক খেলোয়াড়দেরকে অন্তর্ভুক্ত করা হয়েছে:

সাবেক সদস্য 
নিম্নবর্ণিত সাবেক খেলোয়াড়গণ ২০০২ সালে নব-প্রবর্তিত সেরা তালিকায় অন্তর্ভুক্ত হয়েছিলেন। পরবর্তীতে তাঁরা অবসর গ্রহণ করেন:
  গুণ্ডাপ্পা বিশ্বনাথ
  ওয়াসিম রাজা
  ক্লাইভ লয়েড
  মাইক প্রোক্টর
  অ্যালান হার্স্ট

বিতর্ক

আগস্ট ২০০৬ এ বল টেম্পারিং বিতর্ক 
দক্ষিণ আফ্রিকান ম্যাচ রেফারি মাইক প্রোক্টর কর্তৃক ড্যারেল হেয়ার ও বিলি ডকট্রোভের খেলা চালিয়ে যেতে ব্যর্থ হওয়ায় ব্যাপক সমালোচিত হন। এরফলে বল টেম্পারিংয়ের অযুহাতে পাকিস্তান দল ফিল্ডিং করতে অস্বীকৃতি জানায় ও পরবর্তীতে ইংল্যান্ড ক্রিকেট দলকে বিজয়ী হিসেবে ঘোষণা করা হয়েছিল।

২০০৭ ক্রিকেট বিশ্বকাপ বিতর্ক 
২০০৭ সালের ক্রিকেট বিশ্বকাপে আম্পায়ার স্টিভ বাকনার, আলীম দার, রুডি কোয়ের্তজেন এবং বিলি বাউডেনসহ জেফ ক্রো অভিযুক্ত হয়েছিলেন। আইসিসি’র খেলার অবস্থা অনুযায়ী ডাকওয়ার্থ-লুইস পদ্ধতিতে ফলাফল আসা স্বত্ত্বেও ক্রো বেশ কয়েকটি ওভারের খেলা চালিয়েছিলেন। অস্ট্রেলিয়া ও শ্রীলঙ্কার মধ্যকার খেলায় প্রায় অন্ধকার ঘনিয়ে আসায় তারা খেলা থেকে চলে আসতে চাইছিলেন ও পরদিন খেলতে আগ্রহী ছিলেন। খেলার পর উভয় দলের কাছেই নিজ দোষ স্বীকার করেছিলেন তিনি।

রেকর্ডসমূহ 
১৯ মার্চ, ২০১৪ তারিখ পর্যন্ত সর্বাধিকসংখ্যক টেস্ট খেলা পরিচালনাকারী রেফারিদের তালিকা নিম্নরূপ:

১৯ মার্চ, ২০১৪ তারিখ পর্যন্ত সর্বাধিকসংখ্যক একদিনের আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:

১৯ মার্চ, ২০১৪ তারিখ পর্যন্ত সর্বাধিকসংখ্যক টুয়েন্টি২০ আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:

তথ্যসূত্র

আরও দেখুন 

 আম্পায়ার
 ম্যাচ রেফারি
 ২০১৪ আইসিসি বিশ্ব টুয়েন্টি২০
 আম্পায়ার ও রেফারিদের আন্তর্জাতিক তালিকা

ক্রিকেট আম্পায়ার
আন্তর্জাতিক ক্রিকেট কাউন্সিল
ক্রিকেট আম্পায়ারিং
ভালদারোর প্রেমিকেরা

তথাকথিত ভালদারোর প্রেমিকেরা, (), হচ্ছে ৬০০০ বছর পূর্বের দুটো মানব-মানবীর কঙ্কাল, যেগুলো ইতালির মান্তোভার নিকটে এস. গিওর্গিও নামক জায়গা থেকে প্রত্নতত্ত্ববিদগণ ২০০৭ সালে উদ্ধার করেন। কঙ্কাল দুটি মনে হয় মারা গেছে অথবা পরস্পরকে জড়িয়ে ধরে মুখোমুখি হয়ে আছে; ফলে একটি প্রেম জড়াজড়ি’র ইঙ্গিতবহ।

প্রত্নতত্ত্ববিদ এলেনা মারিয়া মেনোত্তি খননকার্যটি পরিচালনা করেন। বিজ্ঞানিরা বিশ্বাস করেন যে নারী ও পুরুষ জুটিদ্বয় ২০ বছরের বেশি বয়স্ক ছিলেন না এবং আনুমানিক ৫’২” উচ্চতার ছিলেন। তাদেরকে অক্ষত মাটি থেকে সরানো হয়েছিল এবং কোমোর মুসেই সিভিসিতে বিশ্লেষণের জন্য নিয়ে যাওয়া হয়েছিল।

কঙ্কালগুলো সংক্ষিপ্তভাবে প্রকাশ্যে প্রথমবারের মতো সেপ্টেম্বর ২০১১-তে মান্তুয়ার প্রত্নতাত্ত্বিক যাদুঘরের প্রবেশদ্বারে প্রদর্শিত হয়। "মান্তুয়ার প্রেমীরা" ছিলো প্রাচীন দম্পতি যাদের জন্য একটি স্থায়ী আবাস প্রয়োজন ছিলো এবং সমিতির প্রচেষ্টা সফল হয়।

তথ্যসূত্র

ইতালির প্রত্নতত্ত্ব
মান্তুয়া
সমাধি স্মৃতিস্তম্ভ ও স্থাপনা
দম্পতি
কঙ্কাল
অমীমাংসিত মৃত্যু
উইলিয়াম রালফ ব্রডি

উইলিয়াম রালফ ব্রডি একজন মার্কিন রেডিওলজিস্ট এবং অ্যাকাডেমিক প্রশাসক। তিনি সল্ক ইন্সটিটিউটের প্রেসিডেন্ট এবং জনস হপকিন্স বিশ্ববিদ্যালয় এর সাবেক প্রেসিডেন্ট। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে বিএস এবং এমএস ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে এমডি এবং পিএইচডি ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, সান ফ্রান্সিস্কোতে ১৯৭৭ সালে ডায়াগনস্টিক রেডিওলজিতে রেসিডেন্সি সম্পন্ন করেন। তিনি ১৯৭৭ থেকে ১৯৮৬ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। তিনি ২০০৩ সালে আমেরিকান অ্যাকাডেমি অব আর্টস অ্যান্ড সায়েন্স এর ফেলো নির্বাচিত হন।

সম্মানসূচক ডিগ্রি 
 সম্মানসূচক ডক্টরেট, জনস হপকিন্স বিশ্ববিদ্যালয়, ২০০৯

তথ্যসূত্র 

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
মার্কিন চিকিৎসক
যুক্তরাষ্ট্রের ন্যাশনাল অ্যাকাডেমি অফ ইঞ্জিনিয়ারিং এর সদস্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জীবিত ব্যক্তি
১৯৪৪-এ জন্ম
স্ট্যানফোর্ড মেডিক্যাল স্কুল প্রাক্তন শিক্ষার্থী
স্ট্যানফোর্ড বিশ্ববিদ্যালয় ট্রাস্টি
জনস হপকিন্স বিশ্ববিদ্যালয়ের প্রেসিডেন্ট
বাণিজ্যিক বৈমানিক
ক্যালিফোর্নিয়া বিশ্ববিদ্যালয়, সান ফ্রান্সিসকোর প্রাক্তন শিক্ষার্থী
অরিত্র দত্ত বণিক

অরিত্র দত্ত বণিক একজন বাংলা চলচ্চিত্র অভিনেতা যিনি ২০০৩ সাল থেকে বেশ কিছু সিনেমায় অভিনয় করে আসছেন। তার অভিষেক ঘটে তিথির অতিথি মেগাসিরিয়ালের অভিনয়ের মাধ্যমে, যা ২০০৩ থেকে ২০০৯ পর্যন্ত ইটিভি বাংলায় প্রচারিত হয়। তিনি দর্শকদের নজর কাড়েন মিঠুন চক্রবর্তীর নৃত্য প্রতিযোগিতা অনুষ্ঠান ড্যান্স বাংলা ড্যান্স জুনিয়র (২০০৭) এ তাথৈ দেবের সাথে উপস্থাপনার মাধ্যমে। তারপর থেকে, তাকে অসংখ্য বাংলা সিনেমায় দেখা যায়।

কর্মজীবন 
অরিত্রের অভিষেক ঘটে তিথির অতিথি মেগাসিরিয়ালের অভিনয়ের মাধ্যমে, যা ২০০৩ থেকে ২০০৯ পর্যন্ত ইটিভি বাংলায় প্রচারিত হয়। তিনি পরিচিতি অর্জন করেন মিঠুন চক্রবর্তীর নৃত্য প্রতিযোগিতা অনুষ্ঠান ড্যান্স বাংলা ড্যান্স জুনিয়র (২০০৭) এ তাথৈ দেবের সাথে উপস্থাপনার মাধ্যমে। এরপর, তিনি ২০০৮ সালের চিরদিনি তুমি যে আমার সিনেমায় প্রিয়াঙ্কা সরকার এবং রাহুল বন্দ্যোপাধ্যায়ের সাথে অভিনয়ের সুযোগ পান। এটি তার প্রথম রুপালী পর্দার অভিনয়। তারপর থেকে, তিনি বহু বাংলা চলচ্চিত্রে অভিনয় করেছেন। এছাড়া তিনি অনেক টেলিভিশন ধারাবাহিক এবং প্রতিযোগিতায় অংশ নেন।

চলচ্চিত্র 
অরিত্র ২০০৮ সাল থেকে নিম্নের বাংলা সিনেমাসমূহে অভিনয় করেছে

টেলিভিশন

প্লেব্যাক সঙ্গীত 
অরিত্র প্লেব্যাক সঙ্গীতশিল্পী হিসেবেও কাজ করেছেন, ২০১১ সালে হ্যালো মেমসাহেব সিনেমায়। এই গানগুলোর গীতিকার সুরজিৎ চট্টোপাধ্যায়।

তথ্যসূত্র

বহিঃসংযোগ 
 

জীবিত ব্যক্তি
ভারতীয় অভিনেতা
ভারতীয় চলচ্চিত্র অভিনেতা
বাঙালি অভিনেতা
পশ্চিমবঙ্গের অভিনেতা
২১শ শতাব্দীর ভারতীয় অভিনেতা
জল্লাদখানা বধ্যভূমি

জল্লাদখানা বধ্যভূমি বা পাম্পহাউজ বধ্যভূমি ঢাকার মিরপুর-১০ নম্বরে অবস্থিত বাংলাদেশের অন্যতম একটি বধ্যভূমি। ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি বাহিনী কর্তৃক নিরীহ বাঙালিদের নির্যতনের পর এখানেই গণকবর দেওয়া হয়েছিল। এটি বাংলাদেশের সবচেয়ে বড় বধ্যভূমিগুলোর একটি।

ঘটনা
স্বাধীনতা যুদ্ধের সময় মিরপুরের বিহারী অধ্যুষিত এলাকাগুলো সাধারণত বধ্যভূমিতে পরিণত হয়েছিল। ১৯৭১ সালের স্বাধীনতা যুদ্ধের সময় বাঙ্গালিদের পাকিস্তানি হানাদার বাহিনী ও তাদের এদেশীয় দোসর বিহারি, রাজাকার, আলবদর, আল-শামস ,তাদের ট্রেনিং প্রাপ্ত জল্লাদ দিয়ে জবাই করে বড় বড় সেফটি ট্যাঙ্কির ভিতরে ফেলে রাখত।

এ বধ্যভূমি থেকে ৭০টি মাথার খুলি, ৫৩৯২টি অস্থিখণ্ড, মেয়েদের শাড়ি, ফ্রক, ওড়না, অলংকার, জুতা, তসবিসহ শহীদদের ব্যবহার্য নানা জিনিসপত্র উদ্ধার করা হয়েছিল।

বর্তমান অবস্থা

১৯৯৮ সালে তৎকালীন সরকার দেশের বধ্যভূমিগুলো চিহ্নিতকরণ ও সংস্কারের প্রকল্প গ্রহণ করে এবং ১৯৯৯ সালের ১৫ই নভেম্বর বাংলাদেশ সেনাবাহিনী-এর ৪৬ স্বতন্ত্র পদাতিক ব্রিগেড এর সহযোগিতায় মিরপুরের দুটি জায়গায় খননকাজ চালায় মুক্তিযুদ্ধ যাদুঘর ও দুটি বধ্যভূমি আবিষ্কার করে। এরপর এ দুটিসহ পুরো মিরপুরে মোট চারটি বধ্যভূমি চিহ্নিত করা হয়।

২০০৮ সালে তৎকালীন সরকার পুনরায় জল্লাদখানা কর্মসূচি শুরু করে এবং স্থপতি ও কবি রবিউল হুসাইন এর সার্বিক পরিকল্পনায় মুক্তিযুদ্ধ জাদুঘর এর প্রচেষ্টায় তৈরি করা হয় জল্লাদখানা বধ্যভূমি স্মৃতিপীঠ। এর পূর্বপাশে রয়েছে টেরাকোটা ইট ও লোহার সমন্বয়ে তৈরি শিল্পী রফিকুন নবী ও মুনিরুজ্জামান এর যুগ্মভাবে করা একটি ভাস্কর্য “জীবন অবিনশ্বর”। ২০০৭ সালের ২১ জুন এই স্থাপনাটির দ্বার উন্মোচন করা হয়।

চিত্রশালা

তথ্যসূত্র 

বাংলাদেশের স্বাধীনতা যুদ্ধে সংঘটিত গণহত্যা
বাংলাদেশের বধ্যভূমি
গণকবর
বাংলাদেশের স্বাধীনতা যুদ্ধের ফলাফল
বাংলাদেশের ইতিহাস জাদুঘর
ঢাকার জাদুঘর
বাংলাদেশের সামরিক ইতিহাস
গণ কবর
তেরেসা ক্লারামুন্ট ক্রিয়াস

তেরেসা ক্লারামুন্ট (১৮৬২–১৯৩২) একজন কাতালান স্প্যানিশ নৈরাজ্যবাদী ছিলেন।

জীবন 
তিনি একজন টেক্সটাইল কর্মকর্তা ছিলেন এবং সাবাদেলে ফার্নানান্দো তারিদা দ্য মারমোল কর্তৃক প্ররোচিত হয়ে একটি নৈরাজ্যবাদী দল গড়ে তোলেন। এই দলটি ১৮৮৩ সালে সাত সপ্তাহব্যাপী একটি হরতালে অংশগ্রহণ করেন যেখানে তারা একদিনে দশ ঘণ্টা কাজের দাবি জানায়। অক্টোবর, ১৮৮৪ সালে সাবাদেলের নৈরাজ্য-সংগ্রহকারীর বৈকল্পিক কর্মশাখা (Secció Vària de Treballadores Anarco-col·lectivistes de Sabadell) গড়ে তোলার অন্যতম প্রতিষ্ঠাতা ছিলেন।

১৮৯২ সালে অ্যাঞ্জেলা লোপেজ দ্য আয়ালা ও এমালিয়া ডোমিঙ্গোর সাথে তিনি প্রথম স্প্যানিশ নারীবাদি সমাজ, বার্সেলোনা নারীশাসিত সমাজ-এর (Sociedad Autónoma de Mujeres de Barcelona) প্রচার করেন।

১৮৯৩ সালে বার্সেলোনার গ্রান থিয়েটার দেল লিচেউ-এ বোমা বিস্ফোরনের অভিযোগে তাকে গ্রেপ্তার করে হয়। এরপর আবারো ১৮৯৬ সালে মন্টেজুঁয়েতে দমনাত্মক পন্থা গ্রহণের অভিযোগে তাকে গ্রেপ্তার করা হয়। শেষের অভিযোগে তাকে নৃশংসভাবে মারা হয় এবং এই ঘটনা তার সারা জীবনেই একটি চিহ্ন রাখে। যদিও তিনি কোন অপরাধেরই অপরাধী ছিলেন না, তাকে ১৮৯৮ সাল পর্যন্ত ইংল্যান্ডে আটক করে রাখা হয়। তিনি এল প্রোডাক্টর (প্রযোজক) (১৯০১) ম্যাগাজিনের প্রতিষ্ঠা করেন এবং সক্রিয়ভাবে বিংশ শতাব্দির সামাজিক দাবির সাথে যুক্ত ছিলেন। তিনি লা ট্রামুন্টানা ও লা রেভিস্তা ব্লান্সা ম্যাগাজিনে অবদান রাখেন এবং ১৯০৭-০৮ সালে এল রেবিল্ডা পত্রিকা পরিচালনা করেন।

ফেব্রুয়ারি ১৯০২ সালে তিনি ধাতব খাতের হরতালকারীদের সাথে র‍্যালিতে যোগ দেন এবং আগস্ট, ১৯০৯ সালে কাতালোনীয়র শোকাবহ সপ্তাহর পর তাকে আবারও গ্রেপ্তার করা হয়। এবারে তাকে যারাগোজায় আটক করা হয় যেখানে ১৯১১ সালে তিনি স্থানীয় ইউনিয়নকে সিএনটিকে আরো সুসংগঠিত করে তুলতে সহায়তা করেন। ১৯১১ সালের সাধারণ হরতাল তাকে নতুন জেল এনে দেয়। তিনি অত্যন্ত অসুস্থ এবং শুধুমাত্র খাট-চেয়ারেই সীমাবদ্ধ থাকার পরেও পুলিশ ৪ই জুন, ১৯২৩ সালে কার্ডিনাল জুয়ান সোলেদেবিলা ওয়াই রোমেরোর উপর জারাগোজায় যে হামলা হয় তার পর তার ঘরকে তল্লাশি চালায় এই অভিযোগে, যে তিনি ঐ ঘটনার সাথে যুক্ত ছিলেন। ১৯২৪ সালে তিনি বার্সেলোনায় ফিরে আসলেও প্যারালাইজড থাকেন এবং সবরকম সামাজিক কর্মসূচী থেকে দূরে থাকেন।

তথ্যসূত্র 

কাতালান নৈরাজ্যবাদী
১৮৬২-এ জন্ম
১৯৩২-এ মৃত্যু
১৯৩১-এ মৃত্যু